Cristiano Ronaldo

Krištianas Ronaldas doz Santošas Aveiras (; g. 1985 m. vasario 5 d. Funšalyje, Portugalijoje) – profesionalus portugalų futbolininkas, žaidžiantis krašto puolėjo pozicijoje, Portugalijos vyrų futbolo rinktinės kapitonas, nuo 2022 m. Al-Nassr FC klubo žaidėjas. Jis taip pat yra visų laikų rezultatyviausias Portugalijos žaidėjas.

 Biografija 

 Sporting Lisboa 
Krištianas Ronaldas gimė Madeiros salų Funšalio mieste, kur ir pradėjo savo futbolo karjerą prieš išvykdamas į „Sporting Lisboa“. Portugalijos aukščiausioje lygoje (SuperLiga) „Sporting“ ekipos gretose Ronaldas debiutavo 2002 m. rugsėjį būdamas vos septyniolikos.

Krištianas Ronaldas susilaukė didelio dėmesio – taip pat ir „Manchester United“ žaidėjų – draugiškose priešsezoninėse rungtynėse, kurios buvo skirtos naujojo „Sporting“ stadiono atidarymui. Tose rungtynėse jis įmušė įvartį.

 Manchester United 
Krištianas Ronaldas, aštuoniolikmetis, tegalintis pasigirti 25 starto sudėtyje pradėtomis rungtynėmis Portugalijos aukščiausioje lygoje (SuperLiga), buvo perleistas už 12,24 mln svarų sterlingų Anglijos „Manchester United“ klubui.

2008 m. su Manchester United tapo UEFA Čempionų lygos nugalėtoju.

 Real Madrid CF 
2009 m. už 80 milijonų svarų sterlingų (arba 94 mln. eurų) sumą perėjo į Madrido „Real“ klubą ir tapo brangiausiu futbolininku pasaulio istorijoje.http://news.bbc.co.uk/sport2/hi/football/teams/m/man_utd/8121951.stm Jis tapo visų laikų rezultatyviausiu (per sezoną) Madrido klubo žaidėju ir pagerino La Liga rezultatyvumo rekordą (40 įvarčių per sezoną).

 Juventus FC 
2018 m. Krištianas Ronaldas perėjo į „Juventus“ už 100 milijonų eurų sumą.http://www.juventus.com/en/news/news/2018/cristiano-ronaldo-signs-for-juventus.php

Savo pirmąjį įvartį Italijoje puolėjas pelnė ketvirtose Serie A rungtynėse su „Sassuolo“. Šiose rungtynėse portugalas pelnė 2 įvarčius ir savo karjeroje pasiekė 400 įvarčių klubuose ribą.Cristiano Ronaldo Scores His Maiden Serie A Goal For Juventus

2018 m. gruodžio 1 d. portugalas pelnė 10-ąjį įvartį Serie A lygoje ir tapo pirmuoju „Juventus“ žaidėju nuo 1957 m., kuris per pirmas 14 rungtynių pelnė 10 įvarčių.Unbeaten Serie A leaders Juventus went 11 points clear

2020 m. vasario 22 d. portugalas pakartojo Serie A rekordą, įmušdamas įvarčius 11 rungtynių iš eilės. Šiuo rekordu jis dalinasi su Gabriel Batistuta ir Fabio Quagliarella. Tuo pačiu šios rungtynės K. Ronaldui buvo 1000-tosios klubinėje karjeroje.Cristiano Ronaldo has scored 21 goals in 21 Serie A appearances this season

 Manchester United 
2021 m. rugpjūčio 27 d. portugalas sugrįžo į „Manchester United“ komandą.Cristiano Ronaldo: Man Utd 'reach agreement' to re-sign Juventus forward 2022 m. lapkričio 22 d., netrukus po kontroversiško interviu, per kurį K. Ronaldas kritikavo klubą ir tvirtino nejaučiąs jokios pagarbos vyriausiajam komandos treneriui, paskelbta, kad kontraktas abipusiu susitarimu nutraukiamas.Cristiano Ronaldo to leave Manchester United with immediate effect. BBC. Nuoroda tikrinta 2022-11-22.

 Al-Nassr 
2022 m. gruodžio 30 d. Saudo Arabijos klubas „Al-Nassr FC“ pasirašė su žaidėju sutartį iki 2025 m. Manoma, kad žaidėjas uždirbs 200 milijonų eurų per metus – tai yra didžiausias futbolininko atlyginimas istorijoje.

Oficialiose rungtynėse žaidėjas debiutavo 2023 m. sausio 22 d. ir žaidė visas 90 minučių.

2023 m. vasario 9 d. rungtynėse prieš „Al-Wehda“ komandą portugalas pelnė visus 4 komandos įvarčius ir padėjo pasiekti pergalę 4-0. Pirmasis iš šių įvarčių žaidėjui buvo 500-asis karjeros klubinis įvartis.

Pirmajį sezoną su „Al-Nassr FC“ klubu portugalas baigė 2 lygos vietoje.Cristiano Ronaldo ends Al-Nassr season without a trophy after losing out on league title

2023 m. vasarą „Al-Nassr FC“ klubas pateko į Arabijos klubų taurės važybų finalą. Rugpjūčio 12 d. finalo rungtynėse su „Al-Hilal FC“ K. Ronaldas pelnė abu klubo įvarčius ir padėjo pirmą kartą istorijoje „Al-Nassr FC“ tapti taurės čempionais.Cristiano Ronaldo Wins First Trophy Since 2021 After Scoring Two Goals For 10-Man Al Nassr In Arab Club Champions Cup Final

2023 m. spalio 2 d. portugalas įmušė pirmąjį savo įvartį AFC čempionų lygoje, rungtynėse prieš „Istiklol Dušanbe“.

 Portugalijos rinktinė 
Nacionalinėje komandoje žaidžia nuo 2003 m. rugpjūčio 20 d. Nuo to laiko jis dalyvavo visuose pasaulio ir Europos čempionatuose ir buvo Portugalijos rinktinės lyderis, o vėliau (nuo 2007 m.) ir kapitonas.

2014 m. Krištianas Ronaldas aplenkė Luišą Figo pagal sužaistų rinktinėje rungtynių skaičių bei Pauletą, kaip rezultatyviausią rinktinės žaidėją. Jis taip pat tapo pirmuoju portugalu, žaidusiu 3 pasaulio čempionatuose ir visuose įmušusiu bent po įvartį. Ypač sėkmingas Ronaldui buvo 2016 m. Europos čempionatas: jis tapo daugiausiai Europos čempionatuose sužaidusiu futbolininku, susilygino su Mišeliu Platini pagal įmuštų Europos čempionatuose įvarčių skaičių (9) ir tapo Europos čempionu. Tiesa, Ronaldas finale žaidė tik 25 minutes, kai po susidūrimo su prancūzu Dimitriu Pajė gavo traumą ir buvo priverstas palikti aikštę.

2016 m. žaidėjo garbei pavadintas Madeiros oro uostas.Madeira airport renamed after Cristiano Ronaldo

2019 m. rugsėjo 10 d. Vilniuje K. Ronaldas įmušė 4 įvarčius į Lietuvos rinktinės vartus XVI Europos futbolo čempionato atrankos rungtynėse. Tokiu būdu žaidėjas tapo rezultatyviausiu Europos futbolo čempionato atrankų istorijoje, su 25 įvarčiais aplenkęs Robbie Keane.CR7, altro record da fenomeno: ne fa 4 in Lituania, nessuno come lui nelle qualificazioni europee

2019 m. lapkričio 14 d. pelnė tris įvarčius į Lietuvos rinktinės vartus.https://alyga.lt/naujiena/skaudus-europos-cempionu-kirtis/6372

2020 m. pradžioje portugalo „Instagram“ profilio sekėjų skaičius pasaulyje perkopė 200 milijonų ir jis tapo pirmuoju žmogumi, pasiekusiu šį rodiklį.Pirmas toks pasaulyje: C.Ronaldo tapo „Instagram“ karaliumi

2021 m. birželio 15 d. portugalas įmušė du įvarčius pirmose Portugalijos XVI Europos futbolo čempionato rungtynėse su Vengrija ir tapo visų laikų Europos čempionatų rezultatyviausiu žaidėju su 11 įvarčių.Comparing Cristiano Ronaldo with the other European Championship sharp-shooters Taip pat K. Ronaldas tapo pirmuoju žaidėju, pelniusiu įvarčius penkiuose Europos čempionatuose iš eilės.Cristiano Ronaldo becomes top scorer in European Championship history 

2021 m. rugsėjo 1 d. rungtynėse su Airija portugalas įmušė 2 įvarčius ir tapo visų laikų rezultatyviausiu žaidėju su 111 įvarčių.World Cup qualifying: Portugal 2-1 Republic of Ireland – late Ronaldo double delivers dramatic win for Portugal

2022 m. lapkričio 24 d. 2022 m. pasaulio čempionato rungtynėse su Gana įmušęs įvartį K. Ronaldas tapo pirmuoju vyru futbolininku, įmušusiu bent po įvartį 5 skirtinguose pasaulio čempionatuose.Portugal’s Cristiano Ronaldo becomes first male player to score in 5 World Cups

2022 m. pasaulio čempionato aštuntfinalio rungtynėse su Šveicarija K. Ronaldas rungtynes pradėjo ant atsarginių žaidėjų suolelio ir tai buvo pirmas kartas, kai Portugalijos rinktinė nepradėjo tarptautinių turnyrų rungtynių su K. Ronaldu starte nuo 2008 m. Europos futbolo čempionato.2022 World Cup: Cristiano Ronaldo Benched Against Switzerland

2023 m. kovo 23 d. XVII Europos futbolo čempionato atrankos rungtynėse su Lichtenšteinu portugalas įmušė 2 įvarčius bei atstovaudamas Portugalijai sužaidė 197-tąsias rungtynes – taip tapęs šio pasiekimo rekordininku futbolo istorijoje.Ronaldo at the double as Portugal beat Liechtenstein 4-0 in the Euro 2024 qualifiers

2024 m. rugsėjo 5 d. Tautų lygos rungtynėse su Kroatija portugalas pelnė savo 900-ąjį įvartį karjeroje.Ronaldo reaches 900 career goals – the numbers behind the landmark

 Dalyvavimas čempionatuose 

|}

 Laimėjimai 
Klubiniai
 Premier League: 2006–2007, 2007–2008, 2008–2009
 FA Cup: 2003–2004
 League Cup: 2005–2006, 2008–2009
 FA Community Shield: 2007
 UEFA Čempionų Lyga: 2007–2008, 2013–2014, 2015–2016, 2016–2017, 2017–2018
 FIFA pasaulio klubų taurė: 2004, 2014
 Copa del Rey: 2010–2011, 2013–2014
 La Liga: 2011–2012, 2016–2017
 Serie A nugalėtojas: 2018–2019
 Italijos futbolo supertaurės laimėtojas: 2018
 Arabijos klubų čempionų taurės laimėtojas: 2023

 2016 m. Europos futbolo čempionatas čempionas
 UEFA Tautų lygos laimėtojas: 2018–2019, 2024–2025 
Asmeniniai
 Auksinis batelis:2006–2007, 2007–2008, 2010–2011, 2013–2014
 Ballon d'Or: 2008, 2013, 2014, 2016, 2017.eurosport.com
 FIFA geriausias metų žaidėjas: 2016, 2017.The TelegraphThe Guardian
 Premier League auksinis batelis: 2007–2008
 La Liga rezultatyviausias žaidėjas: 2010–2011, 2013–14, 2014–2015
 Geriausias Serie A žaidėjas: 2019

 Išnašos 

 Nuorodos 

 SOCCERWAY
 Transfermarkt
 fussballdaten.de
 worldfootball.net

Kategorija:Portugalijos futbolininkai
Kategorija:Portugalijos olimpiečiai